REFERAT DE APROBARE
               Subsemnatul Bucuroiu Constantin – primarul orașului Boldești – Scăeni, supun spre analiză ” Proiectul de hotărâre  privind continuarea parteneriatului dintre orașul Boldești-Scăeni și Județul Prahova în vederea asigurării funcționării Unității de Asistență Medicol-Socială Boldești-Scăeni”.

              În baza O.U.G nr.57/2019 privind Codul administrative și a Legii nr.273/2006, privind finanțele publice locale, cu modificările și completările ulterioare, vă prezint următoarele:

· Unitatea de Asistență Medico-Socială a fost înființată prin Hotărârea Consiliului Local nr.39/17.06.2003, ca instituție specializată cu personalitate juridică aflată în subordinea consiliului local; 
· finanțarea cheltuielilor de personal pentru personalul auxiliar și TESA, și a cheltuielilor de întreținere se fac de la bugetul local;
· efortul financiar este foarte mare astfel că Unitatea de Asistență Medico-Socială nu poate fi susținută în întregime de la bugetul local;

· Unitatea de Asistență Medico-Socială Boldești-Scăeni este singura de acest gen din județ iar majoritatea pesoanelor internate aici nu sunt cetățeni ai orașului Boldești-Scăeni având domiciliul în alte localități ale județului Prahova. La data solicitării parteneriatului cu județul Prahova din totalul de 52 de paturi erau ocupate 44 din care doar 18 erau ocupate cu cetățeni pacienți din orașul Boldești-Scăeni.
       Începând cu anul 2007, orașul Boldești-Scăeni s-a asociat cu Județul Prahova în vederea asigurării funcționării Unității de Asistență Medico-Socială Boldești-Scăeni;
       Prin Hotărârea nr.57/29.03.2023 Consiliul Județean Prahova a alocat, în continuarea parteneriatului cu Orașul Boldești-Scăeni, pentru asigurarea funcționării Unității de Asistență Medico-Socială Boldești-Scăeni, suma de 900.000 LEI.
      Față de cele prezentate propun următoarele:

· continuarea parteneriatului dintre orașul Boldești-Scăeni și Județul Prahova în vederea asigurării funcționării Unității de Asistență Medico-Socială Boldești-Scăeni
· aprobarea contribuției orașului Boldești-Scăeni cu suma de 90.000 LEI în cadrul contractului de parteneriat
· împuternicirea primarului orașului Boldești-Scăeni să semneze actul adițional la contractul de parteneriat cu Județul Prahova.
 În speranța aprobării, vă mulțumesc anticipat! 

